ТЕХНИЧЕСКО ЗАДАНИЕ

За поръчка: „Извършване на текущи ремонти в сгради на Министерство на финансите“

Дейностите, предмет на обществената поръчка, се възлагат от възложителя при възникнала необходимост за извършването им.

1. ПРОГНОЗНА СТОЙНОСТ БЕЗ ДДС: Ориентировъчната обща сума на предстоящите възлагания за изпълнения на Строително-ремонтните работи (СРР) за срока на договора е 150 000 лв. /сто и петдесет хиляди/ лева без ДДС.
2. МЯСТО И СРОК ЗА ИЗПЪЛНЕНИЕ НА ПОРЪЧКАТА
   1. Срокът за изпълнение е до две години от датата на сключване на договора или при изчерпване на лимита по договора.
   2. Място за изпълнение на поръчката - сградите на Министерство на финансите в гр. София, ул. „Раковски“ № 102, ул. „Аксаков“ № 1, ул. „Славянска“ № 4 и УКБ Гюлечица, с. Говедарци, гр. Самоков.
3. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА

3.1. Поръчката следва да бъде изпълнена съгласно количествената сметка (Приложение № 1). Всички дейности, посочени в Приложение № 1 задължително включват и стойността на доставката на всички необходими за изпълнението на вида работа материали. Изключение правят видовете дейности, където изрично е посочено, че доставката на някои от материалите не е включена в тях – това са позиции №№ I - 11,12,15,17,18; II - 16, 45, 48. Разходите за материали по посочените позиции, които не са включени в единичните стойности, след одобряването от възложителя като модел и цена, при изпълнението ще се заплащат по фактурна стойност с добавка на доставно складови разходи и печалбата, дадени в ценовата оферта на изпълнителя.

3.2. Всички дейности, определени в Приложение № 1, както и тези извън нея, следва да се изпълняват качествено и при спазване на съществените изисквания към строежите по чл. 169, ал. 1 от Закона за устройство на територията;

3.3. При поискване от възложителя участникът следва да осигури изпълнението на дейностите, предмет на поръчката, както през почивните и празничните дни, така и на смени денонощно.

3.4. Вложените материали при извършване на предмета на поръчката, включително строителните и ремонтните работи, да отговарят на техническите изисквания към строителните продукти съгласно Наредбата за съществените изисквания към строежите и оценяване съответствието на строителните продукти (обн. ДВ. бр. 106 от 2006г.);

3.5. Участникът е длъжен сам и за своя сметка за срока на договора да осигурява изискванията на Закона за здравословни и безопасни условия на труд /ЗЗБУТ/ и Наредба №2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.

1. 3.6. За всяка конкретна заявка, избраният за изпълнител на поръчката трябва да представя списък на лицата , които ще изпълняват строително-ремонтните работи, с посочване на лична карта или друг документ, удостоверяващ самоличността на лицето за да се оформи допуска на работниците в съответната сграда.

4. МИНИМАЛНИ ИЗИСКВАНИЯ КЪМ УЧАСТНИКА

4.1. Участникът следва да притежава застрахователна полица на „Застраховка за професионална отговорност на участниците в строителството“ по чл. 171, ал. 1 от ЗУТ, сключена съгласно изискванията на Наредбата за условията и реда за задължителното застраховане в проектирането и строителството (обн. ДВ. бр. 17 от 2004г.); При изтичането й застрахователната полица трябва да се продължава.

4.2. Участникът следва да притежава Удостоверение за внедрена и сертифицирана система за управление на качеството, съгласно стандарта ISO 9001:2008 или еквивалентна система;

4.3. Участникът следва да е вписан в Централния професионален регистър на строителя за изпълнението на строежи със следния обхват, съгласно чл. 5, ал.1 от Правилника за реда за вписване и водене на Централния професионален регистър на строителя (Обн. - ДВ, бр. 65 от 10.08.2007 г.): първа група- строежи от високото строителство (жилищно, общественообслужващо, промишлено), прилежащата му инфраструктура, електронни съобщителни мрежи и съоръжения; и подгрупа, съгласно чл.5, ал.4 от същия правилник - строежи от четвърта категория.

5. КРИТЕРИЙ ЗА ОЦЕНКА НА ОФЕРТИТЕ – най-ниска цена, съгласно Методика за оценка.

Приложения: 1. КС

2. Методика за оценка